**INSTRUKTIONSFASE**

Max 10 min. (første 2 gange 20 min.) – brug Timetimer

Materialer: instruktionsord på kort, ikoner for de 3 vigtige knapper, mobil til lydoptagelse, Timetimer

Formålet er at forstå, hvad den korrekte udtale er. Forslag til trin:

1. Forklar: Du skal sige øveordene præcis ligesom mig.
2. Hvordan? Gennemgå de 3 vigtige knapper:

* LYD – alle lyde med – ikon: Bogstaver
* TRYK – det rigtige tryk (korte og lange) – ikon: morsetegn
* FLYDENDE – så alle lyde hænger sammen – ikon: snoet å

1. Udvælg instruktionsord ud fra hvad der var svært sidst
2. Giv cues/guidning:

* Modeling, visuel hjælp, forklaringer
* Afprøv at sige ord
* Giv konstruktiv feedback om lyd, tryk, flydende
* Bed barnet selv korrigere
* Lyt til lydoptagelse af barnets forsøg
* Opdel i 2 + 1 stavelse og sæt så sammen. Undgå staccato!
* Indsæt forsinkelse før svar – Tænk og tal!
* Sig i kor i langsomt og normalt tempo
* Sig langsomt og så hurtigere men bevar trykmønsteret

1. Gentag trinene indtil 5 tilfældige instruktionsord er sagt korrekt (inklusiv med cues/guidning)

**ØVEFASE**

Materialer: øveord på ipad, registreringsark, pauseaktivitet, Timetimer til pauser

5 blokke (4 de to første gange) med 20 øveord og 2 minutters pause

Instruktion: Husk at du skal sige vrøvleordene med de rigtige lyde, det rigtige tryk og flydende på én gang – de 3 knapper skal alle sammen stå helt rigtigt. Jeg vil indimellem sige, om det er rigtigt eller forkert, men jeg må ikke hjælpe. Lyt godt efter, hvordan jeg siger ordet og vent indtil du er klar, inden du selv siger ordet.

* Oplæs et øveord ad gangen fra slideshow. Stærktryk er markeret med fed skrift.
* Lad barnet gentage
* Registrer barnets svar i skemaet med fonemskrift, før du giver feedback. Resonansfejl tæller som lydfejl. Ved tvivl om korrekt svar noteres det som ukorrekt. Ved selvkorrektion til korrekt udtale noteres som ukorrekt.
* Giv eventuelt feedback. Giv kun feedback på øveord med \*. Vent mindst 3 sekunder før feedback gives.
* Klik til næste ord.
* Giv eventuelt feedback på den samlede blok, antal rigtige/20.

**EFFEKTMÅLING**

Liste med 10 rigtige ord med 2 eller 3 stavelser eftersiges som enkeltord og i en sætning før start på forløbet, før session 4, 8 og 12.